**ABC pentru succes** - un proiect pentru tinerii din Alba Iulia și Teiuș



**„ABC pentru succes”** este un proiect lansat de **Asociația Centrul de Dezvoltare Personală și Combatere a Comportamentelor de Risc** și are ca scop explorarea opțiunilor și resurselor personale ale elevilor de liceu, cu vârste cuprinse între 15 și 18 ani, în vederea orientării educaționale și profesionale a acestora. În perioada aprilie – iulie 2019, în Alba Iulia și Teiuș, se vor desfășura ședințe de consiliere de grup și consiliere individuală, cuprinse în cadrul a două module: **autocunoaștere** și **planificarea carierei**.

Formatori în cadrul acestui proiect sunt **Popescu Mirela** și **Popescu Valentin**, psihologi cu experiență în lucrul cu grupurile. Modul de livrare a sesiunilor va fi unul practic, non-formal, bazat pe participarea activă a beneficiarilor și implicarea lor directă.

Dacă vrei să aflii mai multe despre ce ne influențează deciziile în alegerea carierei, care sunt etapele în planificarea ei, cum să iei cea mai bună decizie, cum să te pregătești pentru un interviu și cum să-ți stăpânești emoțiile, te așteptăm să completezi formularul de înscriere, disponibil pe site până în **10 mai 2019**.

Asociația Centrul de Dezvoltare Personală și Combatere a Comportamentelor de Risc este o organizație non-profit, care oferă programe specializate, practice și relevante, cu scopul prevenirii și reducerii comportamentelor de risc și asigurării condițiilor necesare pentru dezvoltarea competențelor și abilităților de viață ale beneficiarilor în vederea îmbunătățirii calității vieții acestora.

Proiectul **„ABC pentru succes”** este finanțat prin programul **Start ONG**, program lansat de **Kaufland România** și implementat de Asociația **Act for Tomorrow**. Domeniile vizate sunt: educație, sănătate, mediu, social și cultural. Valoarea totală a programului este de 500.000 euro. Programul Start ONG este cel mai simplificat instrument de finanțare comunitară destinat ONG-urilor tinere și instituțiilor non-administrative.

Mai multe detalii despre proiect, grup țintă și formularul de înscriere găsiți pe:

www.acdpccr.com/projects/abc\_pentru\_succes.html

Ne găsiți și pe Facebook: https://www.facebook.com/acdpccr